Referat fra FAU-møte 10.10.19

Sak 1 – Valg av representanter til SU og SMU
Trine Hofsøy og Beatrice Soltun velges.

Sak 2 – Møtedag
Utsatt til neste møte

Sak 3 – Bevilge penger til gummimatter
Trude orienterer: Vi har fått tilbud om å kjøpe 195 m2 gummimatter til 26.000,- inkl. levering (halv pris) av Brødrene Killi. Dette er matter som har ligget i Generalhagen. Mattene er i god stand, og tilfredsstiller EU-krav, og er ment å brukes under turnstativene som nå skal settes opp i skolegården. Til dette trenger vi 30m2. Selv om det ikke er nødvendig med 195 m2, så er det en god pris for disse med tanke på fremtidige nye lekeapparater i skolegården.
Enstemmig vedtatt at disse kjøpes inn.

Sak 4 – Uteområdet / dugnad

Skolegården/uteområdet trenger en opprustning, og vi diskuterer hvordan dette kan formes. Vi har liggende et turnstativ som skal settes opp på uteområdet utenfor gymsalen, der det nå står benker. Dette skal gjøres på dugnad nå før vinteren. Forslag om ballbinge også på øversiden. Trude lager et forslag på hvordan uteområdet kan utformes, som så legges frem for FAU og skolen. Det besluttes å søke tilskuddsmidler fra ulike steder for å kunne få inn midler til å realisere en ny og oppgradert skolegård på sikt.

Sak 5 – Julelunsj 17.12.19

Julelunsjen arrangeres av 6.klasse som deles i to grupper; en gruppe som anretter maten og en gruppe som arbeider i gymsalen. Det trengs 4 foreldre som kan bistå klassen med dette. Trine, Anita og Lennart melder seg og kontakter klassene for å få med en fjerde forelder. Trine og Anita besørger innkjøp av mat.

Sak 6 – Eventuelt

17. mai:
4. klasse skal fortsatt ha ansvaret for å arrangere 17. mai ved skolen. Gratisprinsippet gjør at vi ikke kan pålegge noen å bake kaker, og for å sikre at vi får nok kaker til 17. mai, besluttes det at vi må henvende oss til andre klasser også og spørre om noen kan tenke seg å bake. Dersom vi likevel ikke kommer i mål med antall kaker, åpner vi for muligheten om å spørre også andre i bygda.
Klassekontaktene i 4. klasse besørger dette.

Trafikksituasjonen ved skolen:
Dette har vært tatt opp ved flere anledninger men det ser ikke ut til at det har noen virkning. Det sendes ut en ny orientering fra rektor om situasjonen, og om dette ikke fører til bedring, så blir det aktuelt med bistand i form av vakter/veiledere fra FAU.
Vi gjør en ny forespørsel til veimyndighetene i forhold til skilting.

Nytt møte: 21.11.19 kl 18.00

Referent: Henny Erstad